ദിലീപിനെ കാണാന് ഗേറ്റ് ചാടിക്കടന്ന് എത്തി, ചിത്രങ്ങള് എടുത്തു, അസഭ്യവര്ഷവും പ്രതി പിടിയില് നടന് ദിലീപിന്റെ വീട്ടില് അതിക്രമിച്ച് കയറിയ ആള് അറസ്റ്റില്. തൃശൂര് നടത്തറ സ്വദേശി വിമല് വിജയ് ആണ് ആലുവ പൊലീസിന്റെ പിടിയിലായത്. ഈ മാസം അഞ്ചിനായിരുന്നു ദിലീപിന്റെ എറണാകുളത്തെ വീട്ടില് വിമല് അതിക്രമിച്ചു കയറിയത്. ദിലീപിനെ കാണാന് എത്തിയതാണെന്ന് അവകാശപ്പെട്ട ഇയാള് ഗേറ്റ് ചാടിക്കടന്ന് പ്രശ്നങ്ങള് ഉണ്ടാക്കുകയുമായിരുന്നു. വീട്ടുകാരെ അസഭ്യം പറയാന് തുടങ്ങിയ വിമല്, ആളുകള് കൂടിയതോടെ ഓട്ടോയില് കയറി രക്ഷപ്പെട്ടു. ഇയാള് വന്നതും തിരിച്ച് പോയതും അങ്കമാലിയില് നിന്ന് വിളിച്ച ഓട്ടോറിക്ഷയില് ആയിരുന്നു. ഈ ഓട്ടോറിക്ഷ കേന്ദ്രീകരിച്ച് നടത്തിയ അന്വേഷണത്തിന് ഒടുവിലാണ് പ്രതി പിടിയിലായത്. ചില സിനിമകളില് ഇയാള് അഭിനയിച്ചിട്ടുണ്ടെന്നാണ് സൂചന. അതേസമയം, വോയിസ് ഓഫ് സത്യനാഥന് എന്ന ചിത്രത്തിന്റെ ഷൂട്ടിംഗ് തിരക്കുകളിലാണ് ദിലീപ്. സംവിധായകന് റാഫിക്കൊപ്പം വര്ഷങ്ങള്ക്ക് ശേഷം വീണ്ടും ഒന്നിക്കുന്ന സിനിമയാണിത്. കഴിഞ്ഞ ദിവസം ദിലീപിന്റെ ജന്മദിനം സെറ്റില് ആഘോഷിച്ചിരുന്നു.